== समाज की विडम्बना == 

  
 समाज की विडम्बना 

  
 हर शख्स  
 हांकता है डींग 
 शेर की मांद में जाने की ! 
 लेकिन  
 जाता है वही 
 जो होता है बलवान व बलिदानी! 

 इंतजार कर रहे है  
 कुछ लोग  
 उसके बलिदान होने पर 
 ख़ुशी मनाने के लिए ! 
 वह भी ,इसलिए कि 
 उनके रास्ते का  
 कांटा हो जायेगा साफ ! 
 लेकिन है मजबूर  
 शौर्यता पर उसकी  
 बजाने के ताली ! 
 विडम्बना है समाज की 
 उन्हें चाहिए ,सिर्फ  
 ताली बजाने वाले ! 
 जिससे, वे  
 अपने हर बुरे कार्य को  
 तालियों की गडगडाहट के साथ  
 अच्छाई में बदल सके ! 
 लेकिन  
 एक समीक्षक  
 होता है जो समाज का  
 सही मार्गदर्शक ! 
 मजबूर है  
 होने के लिए वलिदान  
 अपने विचारों व अस्तित्व के साथ ! 
 क्योंकि  
 समय व समाज  
 उसके जीवन में  
 उसके विचारों का  
 नहीं करता है सम्मान ! 

 देवेन्द्र कुमार वर्मा  
 फतेहपुर ,उ.प.  
 ९४१५५५९१०२